b'\n_START_ARTICLE_\nHrvatska konzervativna stranka (2014.)\n_START_SECTION_\nPovijest\n_START_PARAGRAPH_\nHrvatska konzervativna stranka osnovana je 20. studenoga 2014. godine u Zagrebu. Osnovali su je bliski suradnici Ru\xc5\xbee Toma\xc5\xa1i\xc4\x87, koji su zajedno s njom napustili Hrvatsku stranku prava dr. Ante Star\xc4\x8devi\xc4\x87. Na osniva\xc4\x8dkoj skup\xc5\xa1tini za predsjednika stranke izabran je Mihovil Stani\xc5\xa1i\xc4\x87, biv\xc5\xa1i predsjednik karlova\xc4\x8dke podru\xc5\xbenice HSP-a dr. Ante Star\xc4\x8devi\xc4\x87, a za glavnoga tajnika Denis Bevanda.   _NEWLINE_U sije\xc4\x8dnju 2015. godine Ru\xc5\xbea Toma\xc5\xa1i\xc4\x87 pristupila je Hrvatskoj konzervativnoj stranci._NEWLINE_Na prvome Op\xc4\x87em saboru stranke koji je odr\xc5\xbean 21. o\xc5\xbeujka 2015. godine u Zagrebu za predsjednicu stranke izabrana je Ru\xc5\xbea Toma\xc5\xa1i\xc4\x87. Na ujediniteljskom Saboru Akcije za bolju Hrvatsku i Hrvatske konzervativne stranke, odr\xc5\xbeanom 4. o\xc5\xbeujka 2017. godine u Koncertnoj dvorani Vatroslav Lisinski u Zagrebu, za predsjednika stranke izabran je Marijan Pavli\xc4\x8dek. I HKS, zajedno s 5 najja\xc4\x8de stranke u RH (izbori za parlament, ne ra\xc4\x8dunaju\xc4\x87i one koji su kasnije istupili iz stranke), tako\xc4\x91er ima svojega zastupnika u Europskome parlamentu.\n_START_SECTION_\nPredsjedni\xc4\x8dki kandidati\n_START_PARAGRAPH_\nStranka jo\xc5\xa1 nije sudjelovala na predsjedni\xc4\x8dkim izborima.'